cyanic-selkie/wikianc huggingface dataset:
Blåtunge
Årsak
Sykdommen skyldes blåtungeviruset, som er i slekten Orbivirus, og hovedsakelig overføres av arter i slekten Culicoides i sviknottfamilien. Man kjenner til 24 serotyper av viruset, men alle er ikke alltid representert i et gitt område. For eksempel er bare fem av serotypene observert i USA. Blåtungeviruset spres ved at en infisert sviknott stikker nye dyr. Blåtungeviruset er ikke smittsomt. Konsentrasjonen av viruset er lavt i avføring og kroppsvæsker, noe som gjør kontakt- og dråpesmitte lite sannsynlig. Imidlertid kan sæd fra infiserte okser smitte kyr, også ved kunstig inseminering. Man har også, via blodprøver, funnet at store rovdyr i Afrika har blitt infisert, muligens ved å spise infiserte innvoller. Nyere forskning tyder på at viruset kan smitte fra mordyr til foster, noe som vil la viruset overvintre i besetningen.
Forekomst
Sykdommen ble først beskrevet på slutten av syttenhundretallet og har i dag stor utbredning på verdensbasis. Den er observert i Australia, USA, Afrika, Midtøsten og Europa. Utbredelsen følger utbredelsen av Culicoides-sviknott som er de eneste nevneverdige vektorer for sykdommen og sykdommen blomstrer gjerne opp når det er høysesong for sviknott, typisk sensommeren og høsten. Av mer enn 1400 Culicoides-arter er færre enn 20 spredere av blåtungeviruset.
Sykdommens opprinnelige vektor var C. imicola, som har sitt leveområde begrenset til Nord-Afrika og middelhavsområdet. Imidlertid har artene C. obsoletus, C. pulicaris og C. dewulfi også vist seg å kunne spre smitten. (2006 utbruddet i Nord-Europa) Overgangen til disse nye smittevektorene har gitt en mye bråere spredning nordover enn om global oppvarming bare flyttet C. imicola sine leveområder nordover. Innsamlinger av insekter utført i Nederland høsten 2007 indikerer at også arten C. chiopterus kan opptre som smittevektor.
I sviknott vil viruset formere seg i tarmen i 6-8 dager før det går over i spyttkjertlene og spres derfra til dyr som knotten suger blod fra. Hos C. imicola antar man at viruset trenger en temperatur på over 15 °C for å formere seg. Hos C. obsoletus, pulicaris og dewulfi vet man lite om virusets oppførsel.
Blåtunge som sykdom rammer i første rekke sau. Storfe viser mindre symptomer, men er likevel det viktigste reservoaret for smitte. Dette skyldes at Culicoides viser en forkjærlighet for å stikke storfe samtidig som storfe bærer viruset lenge, i opptil ni uker. Den vanligste årsaken til smitte til nye områder er transport av dyr med smitten i blodet, men transport av sviknott med vinden kan også bidra. Man anslår at sviknott kan spre sykdommen gjennomsnittlig 15-30 kilometer i uken, men dette avhenger naturlig nok mye av vindforholdene. På det meste tror man at sviknott kan transporteres flere hundre kilometer i ett strekk, spesielt når ruten går over vann.
South African Indian Council
South African Indian Council var et organ som i 1968 ble opprettet av den sørafrikanske regjeringen under apartheid-eraen. Det skulle komme med råd til regjeringen i anliggender som berørte inderne. Det var første gang at sørafrikanske inderne ble innvilget en form for representasjon på nasjonalt nivå. Likevel ble det i stor utstrekning avvist av dem. Under valget i 1981 stemte for eksempel kun 6% av inderne.
Blåtunge
Europa
I middelhavslandene er sykdommen sesongbetont, da frost og kulde dreper de voksne sviknottene som sprer sykdommen. Fra slutten av 1990-årene har man sett omfattende utbrudd i det sørlige Europa. Virusene har vært av serotype 2 og 4. Berørte land har vært Hellas, Italia, Spania, Portugal, Korsika (Frankrike), Bulgaria, Kroatia, Makedonia, Kosovo og det tidligere Jugoslavia. Det antas at utbruddene skyldtes smitte fra Tyrkia og Nord-Afrika. I de senere år har blåtunge spredd seg nordover, muligens som en følge av at global oppvarming gir mildere vintre som lettere lar viruset og smittevektoren, sviknotten, overleve.
South African Indian Council
Rådet bestod opprinnelig av 25 medlemmer utnevnt av ministeren for indiske anliggender. I 1974 ble antallet medlemmer økt til 30. Halvparten ble utnevnt av ministeren for indiske anliggender. Den andre halvparten ble indirekte valgt gjennom valgkollegier i provinsene, som hovedsakelig bestod av valgte medlemmer fra lokale indiske myndigheter. Ti ble valgt fra Natal, fire ble valgt fra Transvaal og én ble valgt fra Kapprovinsen.
Blåtunge
Europa
I august 2006 ble blåtunge rapportert fra Nederland. Det viste seg da at mange besetninger også i Belgia, Tyskland, Luxembourg og Frankrike var rammet. Dette ble fulgt av Storbritannias første mistenkte tilfelle hos storfe i september 2007 med videre spredning til sau. Laboratorieundersøkelser viste at man her hadde å gjøre med en type blåtungevirus som tidligere bare var påvist i Afrika sør for Sahara, India og Sør-Amerika den såkalte serotype 8. Utbruddene i det sørlige Europa var derfor overraskende nok ikke smittekilden. Det synes også lite sannsynlig at sviknott hadde blitt ført med vinden, mer sannsynlig er det at smitten kom med import av levende dyr, sæd eller forurensede vaksiner.
South African Indian Council
Rådet ble ledet av en utøvende komité med en formann, som ble utnevnt av regjeringen, og fire medlemmer, som ble valgt av rådet selv.
Blåtunge
Europa
Man antar at kjønnsmodne sviknott med smitte må kunne overvintre i et område for at viruset skal etablere seg permanent. I 2007 ble det meldt om smitte hos storfe i Tyskland, noe som kan bety at viruset hadde en vellykket overvintring i sviknott. Overvintring i storfe kan heller ikke utelukkes. (Se avsnittet om forskning.) Symptomene i 2007 sesongen syntes mer alvorlige enn i 2006. I Belgia eksempelvis, ble det rapportert om høy dødelighet både hos sau og storfe. Per september 2007 var mer enn ti tusen besetninger i Nord-Europa rammet.
Skandinavia
Blåtunge er rapportert i både Norge, Sverige og Danmark. I oktober 2007 fant man blåtunge hos sau på øyen Lolland i Danmark. I begynnelsen av september 2008 ble dyresykdommen for første gang oppdaget i Sverige på en gård i Halland i landsdelen Götaland. Det ble fastslått av Statens veterinärmedicinska anstalt (SVA) i Sverige. I februar 2009 kom beskjeden om at blåtunge for første gang var funnet i Norge. Funnet ble gjort i to storfebesetninger i Vest-Agder, en på Lista og en i Sør-Audnedal. Den 27. februar ble det klart at en besetning i Grimstad i Aust-Agder også hadde sykdommen. To av sviknottartene som var involvert i utbruddene i det nordlige Europa, C. obsoletus og C. pulicaris, finnes også i Norge. Det er derfor mulig at Norge kan få et utbrudd av blåtunge når smitten først er kommet til landet.
Det ble besluttet å ikke iverksette massevaksinasjon i Norge, men slakte ned smittede dyr og ellers overvåke spredning av sykdommen. Veterinærinstituttet konkluderte i februar 2010 med at dette ble en vellykket strategi da smitten ikke spredde seg videre. Imidlertid dro Norge nytte av at Sverige og Danmark massevaksinerte. Det ga en «vaksinasjonsskygge», altså at Norge ikke fikk mer smittet mygg inn med vind fra nabolandene.
Nord-Amerika
I USA er C. variipennis sonorensis hovedansvarlig for smitte, dette begrenser blåtungeviruset til landets sørlige og vestlige del.
South African Indian Council
Ifølge Sør-Afrikas grunnlov hadde rådet en rådgivende funksjon. Det hadde ingen lovgivende myndighet, selv om statspresidenten, ministeren for indiske anliggender og en utøvende komité i en provins kunne delegere en viss utøvende myndighet, som berørte indernes utdannelse og sosiale velferd, til rådets utøvende komité.
Blåtunge
Symptom
De kliniske symptomene er sterkest hos sau. Etter en inkubasjonsperiode på 4-6 dager utvikler sauen en feber på 40,5–42 °C. Sauen får røde og hovne slimhinner i munn og nese, hevelser i nese, øyelokk, øre og noen ganger på hele hodet. Dette følges av sår rundt nese, munn og klauvrand. Klauvranden vil være tydelig rød-lilla. Sårheten i munnen fører til dårlig matlyst og halthet. Man kan noen ganger observere at sauen holder maten i munnen for å prøve å bløtgjøre den før tygging. Andre symptomer er sikling og neseflod. Hos noen sauer sveller tungen opp, blir blålig og står ut av munnen, derav sykdommens navn. Senere i sykdomsforløpet kan muskelskader gjøre seg gjeldende. En unormal ullvekst er også vanlig på grunn av hevelsene eller utslett.
Dødeligheten er oftest lav. Den kan variere fra 2–30 % med høyest dødelighet for lam. Noen ganger er dødeligheten så høy som 70 %. I de akutte tilfellene dør sauen etter 7–9 dager, oftest på grunn av kvelning. I de kroniske tilfellene av sykdommen kan døden inntreffe etter 3–5 uker, da på grunn av utmattelse og bakterielle sekundærinfeksjoner, spesielt pasteurellose.
Hos både drektig storfe og sau kan infeksjon føre til abort eller misdannelser hos avkommet, da blindhet eller manglende motoriske evner. Hos prærieantilope og hvithalehjort kan blåtunge føre til store blødninger og brå død.
Symptomene hos blåtunge kan forveksles med munn- og klovsyke og munnskurv
Behandling
Det finnes ikke behandling for selve sykdommen, selv om symptombehandling og behandling av sekundærinfeksjoner er mulig.
Forebygging
Forebygging konsentrerer seg om vaksinering av utsatte dyr og å kontrollere bestanden av sviknott. Å holde husdyrene innendørs kveldstid, når de er mest utsatt for knottbitt, minsker smitterisikoen. Kontroll av dyr og restriksjoner på transport av dyr er også virkemiddel. EU pålegger medlemsland å opprette risikosoner på 100 km i radius rundt infiserte dyrehold og observasjonssoner i nye 50 km utenfor risikosonen. Det er forbudt å flytte drøvtyggere ut av risikosonen.
I de deler av verden der blåtunge ikke har etablert seg vil utbrudd håndteres annerledes. Man vil typisk bare vaksinere mot den virusserotypen man vet forårsaket utbruddet, da vaksinering med andre serotyper vil gi liten eller ingen immunitet. Det er også en viss fare for at svekkede virus i vaksiner kan gi levedyktige virus, en vaksinering med flere serotyper kunne derfor tenkes å spre nye serotyper til området. Ikke-infiserbare vaksiner er under utvikling, men er ennå ikke kommersielt tilgjengelige. ( per 2006)
Beslektede sykdommer
Blåtungeviruset har flere nært beslektede virus:
Forskning
Man antar at serotype 8, som har spredd seg i Europa, overlever i overvintrende sviknott. Imidlertid har forskere ved britiske Institute for Animal Health framsatt en alternativ hypotese. Det er mulig at kyr overfører viruset til fosteret slik at kalven fødes på våren med viruset i blodet. Selv om moren ikke lenger bærer viruset vil kalven kunne spre viruset via sviknott og starte en ny sesong med smitte. Et indisium på dette var tre kyr som ble eksportert fra Nederland til Nord-Irland i januar 2008. En måned senere fødte disse kalver som var bærere av viruset. Tidligere trodde man at passasje gjennom morkaken bare var mulig med spesielle laboratorievarianter av blåtungeviruset. Eksperimenter på sau på 1970-tallet, viste at infiserte fostre ble misdannede, svake eller aborterte, noe som også synes å gjøre seg gjeldende for serotype 8. Instituttet anbefaler på grunnlag av dette et ekstra fokus på nyfødte dyr.
Kaffetrakter
En kaffetrakter er en elektrisk innretning som tilbereder kaffe ved å filtrere varmt vann ned i en kolbe gjennom et kammer hvor dette løser opp og opptar i seg smaks- og virkestoffene fra malte, brente kaffebønner anbrakt i et papirfilter. Kaffe som er fremstilt ved anvendelse av kaffetrakter, kalles filterkaffe eller også traktekaffe.
Kaffekolbe brukes som betegnelse på en beholder for tilbereding og servering av kaffe, te og tevann. Kaffekolber kan være sylinder- eller kuleformede og brukes i forbindelse med kaffetraktere. De er laget av glass, men har gjerne hank og lokk laget i annet materiale.
Historie
Halvautomatiske kaffetilberedende maskiner har bestått i omtrent 200 år. Flere forskjellige metoder er stadig blitt utviklet for å tilberede kaffe; ved begynnelsen av det 20. århundre kom også de første elektriske kaffetrakterne. Disse apparatene var imidlertid pga. prisen utilgjengelige for de brede skikt av befolkningen. Først i tiden etter annen verdenskrig kom det til vesentlige tekniske forbedringer og en mye større utbredelse av kaffetraktere. Den første moderne filterkaffetrakteren, Wigomat, ble patentert av Gottlob Widmann i 1954. Denne maskinen spredte seg fra Tyskland over Europa og til Amerika, og fortrengte de tidligere vanlige perkolatorene og vakuummaskinene. Sitt gjennombrudd på massemarkedet fikk kaffetrakteren i 1970-årene, med det systemet som fortsatt er det vanlige idag.
Virkemåte
Når vannet strømmer ned fra beholderen kommer det i berøring med et varmeelement inne i trakteren hvor det koker kraftig opp. Dampen som dermed dannes og som stiger opp, fungerer som en pumpe; den drar med seg en del vann opp gjennom et rør inntil det når toppen av trakteren. Herfra drypper det kokende vannet over den male kaffen i kaffefilteret og renner i siste omgang ned i kaffekannen.
Herjangen (fjord)
Herjangen, eller Herjangsfjorden, (nordsamisk: Hearjjak) er den indre delen av Ofotfjorden i Nordland. Fjorden strekker seg omtrent ti kilometer i nordøstlig retning fra Veggfjellet i Evenes og Øyjord i Narvik til tettstedet Bjerkvik omtrent fem kilometer sør for fylkesgrensa til Troms.
Befolkning
Sørvest for Bjerkvik ligger bygden Herjangen, hvor det blant annet er et helleristningsfelt med bergkunst fra veidekultur, mens den lille grenden Veggen i Evenes ligger ytterligere ti kilometer mot sørvest. På østsiden er det spredt bebyggelse langs E6 til stedet Øyjord.
Bjerkvik er en av Kystverkets nødhavner.
Tysk invasjon
Om morgenen 9. april 1940 var fjorden åsted for tysk invasjon. Tyske styrker ville besette våpenlageret på Elvegårdsmoen og ilandsette styrker som skulle forsøke å besette Bardufoss lufthavn. I de to sjøslagene i Ofotfjordene ble jageren «Hermann Künne» senket i Herjangen. Pinseaften, 13. mai 1940, ble Bjerkvik bombardert av britiske skip i fjorden og invadert av styrker fra Fremmedlegionen.
Astrid Charlotte Kristiansen
Astrid Charlotte Johansen Bussartsang Kristiansen (født 24. juli 1991) er en norsk kampsportutøver fra Tønsberg, og representerer Tønsberg NTN Taekwon-Do klubb.
Hun har sort belte i taekwondo (stilarten ITF og NTN) og er instruktør i VK1. Hun ble landsmester i ITF taekwondo i 2010. Hun er også Eurocup-mester i side high kick. Hun ble «Beste senior fargebelte dame» på Norges Cup II i 2011.
Hun deltok i Mixed Martial Arts i Norges beste fighter i Thailand i 2012, og tapte første kamp mot thaibokseren Anna Tatjana Lie.
Pescadores
Pescadores (kinesisk: 澎湖群島, pinyin Pénghú Qúndăo, Pénghú Cyúndăo, Wade-Giles: P'eng-Hu Ch'un-Tao) er en øygruppe i Taiwanstredet bestående av 64 små øyer utstrakt over 80 km. Det vestlige navnet Pescadores er fra portugisisk, kortform for Ilhas pescadores = Fiskerøyene. De administreres som Penghu fylke (澎湖縣) i provinsen Taiwan i Republikken Kina.
Historie
P'eng-hu dukker først opp i dokumenter fra 1171, under Song-dynastiet. I 1583 ble Taiwan besøkt av portugiserne. I 1624 erklærte erobrende nederlendere Taiwan med omliggende øyer for underlagt Det nederlandske ostindiske kompani. Frem til 1895 ble Formosa (Taiwan) og Pescadores (Penghu) behersket av pirater, Nederland, Koxingas kongedømme og til slutt av Qing-dynastiets Kina.
Øygruppen ble erobret av franske styrker i mars 1885, mot slutten av den sino-franske krig, men ble evakuert noen uker etter. Pescadoresfelttoget var det siste felttog ledet av den franske admiral Amédée Courbet, hvis seirer til sjøs allerede hadde gitt ham heltestatus i hjemlandet. Han døde av kolera under okkupasjonen av Pescadoresøyene ombord sitt flaggskip i Magongs havn 11. juni 1885.
Qing-dynastiet avstod så disse øyene til Japan i 1895 ved Shimonoseki-traktaten.
I Kairo-erklæringen av 1943 framholdt USA, Storbritannia og Kina at det var deres forehavende at
Den 26. juli 1945 erklærte de tre statene på Potsdamkonferansen at «Kairo-erklæringens bestemmelser skal settes ut i livet». Øygruppen har fra da blitt administrert av Republikken Kina.
Julie Trustrup Jensen
Julie Trustrup Jensen (født 6. april 1994) er en dansk tidligere fotballspiller.
Hun ble kåret til årets kvinnelige danske talent i 2011 og kom til Vålerenga fra den danske klubben.
Jensen fikk i slutten av 2018 en korsbåndsskade i venstre kne under en reservelagskamp med, og har ikke spilt kamper siden.
Vidar Hop
Vidar Hop (født 11. november 1958 i Bergen) er en norsk travkusk (catchdriver). Hop har et barn og er bosatt på Vear i Tønsberg kommune. Hop ble landschampion (mestvinnende kusk) på norske travbaner i 2013 med 236 seire. Totalt har Hop 3613 seire på norske totalisatorbaner pr. 31.12.2014. Innkjørte premiepenger fra 1983 til 31.12.2014 er 187,181,422 kroner.
Conflict: Desert Storm
Conflict: Desert Storm er et taktisk skytespill fra 2002 satt til Gulfkrigen. Spillet er utviklet av Pivotal Games, og er det første spillet i Conflict-serien.
Spillet
I Conflict: Desert Storm tar styrer man en tropp på fire spesialsoldater, og man kan selv velge om de skal komme fra det britiske SAS eller amerikanske Delta Force. Hver av de fire soldatene har sine unike egenskaper. Laglederen John Bradley er rifleekspert, skarpskytteren Paul Foley er feltlege, Mick Connors er tungvåpenekspert, og David Jones er eksplosivekspert. For å kunne fullføre hvert oppdrag optimalt må spilleren klare å benytte seg av soldatenes egenskaper for å gjennomføre spesifikke handlinger. Hvis en stridsvogn skal sprenges er Mick Connors den rette å bruke, og hvis en bro skal sprenges er David Jones riktig person. Før man starter spillets kampanjemodus kan spilleren få en generell opplæring i hvordan spillets funksjoner fungerer, og man vil da lære hvordan man bruker ulike våpen, hvordan man beordrer luftangrep og artilleriraid, og hvordan man gir ordre til andre troppmedlemmer.
På PlayStation 2 kan man spille gjennom spillets kampanje med én annen, men på Xbox og Nintendo GameCube kan man spille sammen opp til fire spillere. Dermed vil man styre to og to soldater hver på PlayStation 2, og alt fra to og to til én hver på Xbox og GameCube.
Bobby Locke
Arthur D'Arcy «Bobby» Locke (født 20. november 1917 i Germiston, død 9. mars 1987 i Johannesburg) var en sørafrikansk golfspiller.
Locke fortsatte til Europa, der han vant 23 turneringer. Han vant The Open totalt fire ganger, i 1949, 1950, 1952 og 1957.
I 1959 var Locke involvert i en bilulykke, og som følge av denne fikk han problemer med synet og fikk ofte migrene. Han deltok i turneringer men uten suksess. I 1977 ble Locke innvalgt i World Golf Hall of Fame.
Ural Airlines Flight 178
Ural Airlines Flight 178 var en innenriks passasjerflyvning i Russland fra Zjukovskij internasjonale lufthavn i Moskva til Simferopol internasjonale lufthavn i Simferopol, operert av Ural Airlines. 15. august 2019 fikk flyet, en Airbus A321-211 problemer like etter take-off i Moskva på grunn av bird strike og måtte dermed nødlande på en åker like ved flyplassen.
Alle de 233 ombord overlevde nødlandingen.
Onkel Vanja
Onkel Vanja er et skuespill skrevet av Anton Tsjekhov rundt 1886–1887 og publisert i 1889. Første store oppsetning var av Konstantin Stanislavskij og hans Moskva kunstnerteater i år 1900.
Handling
På et gods i Russland får beboerne sine gamle rutiner og vaner snudd på hodet da professor Serebrjakov og hans andre hustru Jelena flytter inn. I alle år har Vanja og Sonja drevet godset og sendt store deler av inntekten til professoren som var gift med Vanjas søster. Alle har alltid sett opp til professoren, og de blir derfor svært skuffet da han viser seg å ikke være like berømt og begavet som de forventet. Med den vakre Jelena inne i bildet oppstår det sjalusi, konflikter og misunnelser. Alle på godset, unntatt professoren, er handlingslammet, fordi de, i motsetning til ham, angrer på at de aldri har begynt å leve.
Tolkning
Legen og filosofen Mikhail Astrovs taler om ødelagte skoger og utrydding av dyr og fugler er et av verdenslitteraturens tidligste eksempler på problematisering av økologiske forhold.
Skottlands herrelandslag i ishockey
Skottlands herrelandslag i ishockey representerer Skottland i internasjonal ishockey for menn, og administreres av Scottish Ice Hockey. Landslaget har kun spilt treningskamper, fortrinnsvis mot England, tilsammen 52 kamper som har endt med 31 seiere, 4 uavgjorte og 17 tap.
Laget spilte sin første kamp 26. mars 1909 i London, der de tapte 11-1 mot England, noe som hittil er deres største tap. Året etter hadde skottene skaffet seg ishockeykøller i stedet for bandykøllene som tidligere ble brukt, og vant 6-1. Den største seieren tok Skottland på hjemmebane i Dundee, mot England 19. april 1980, med sifrene 14-1.
William Satch
William Spencer Satch (født 9. juni 1989) er en britisk roer. Han representerte landet sitt under Sommer-OL 2012 i London, der han tok bronse i toer uten styrmann.
Han tok gull under Sommer-OL 2016.
I 2016 ble han utnevnt til medlem av Order of the British Empire.
Andrine Tomter
Andrine Tomter (født 5. februar 1995) er en norsk fotballspiller som spiller for den italienske klubben Inter.
Klubbkarriere
Tomter kommer fra Drøbak og startet karrieren i Drøbak/Frogn. Som 13-åring gikk hun videre til Kolbotn, hvor hun debuterte i Toppserien i 2011. Etter flere sesonger i Kolbotn gikk hun til Avaldsnes før 2016-sesongen.
I 2017 signerte hun for nederlandske FC Twente.
Vålerenga (2018–2023)
I juni 2018 ble det kjent at hun hadde signert for Vålerenga. Med Vålerenga har hun vunnet ett seriemesterskap og to cupmesterskap. I juni 2023 ble det kjent at hun kom til å forlate klubben når kontrakten gikk ut 1. juli. Hun spilte totalt 102 offisielle kamper for Vålerenga.
Annet
Sammen med lagvenninne i Vålerenga, Sigrid Heien Hansen, har hun hatt podcasten #hunpresterer. Hvor de blant annet hadde statsminister Erna Solberg som gjest.
The Raven (1915)
The Raven er en amerikansk stumfilm fra 1915, regissert av Charles Brabin.
Handling
Edgar Allan Poe, mens han studerer på college, pådrar seg mye gjeld og blir sendt hjem fra college i vanære. Han blir deretter sparket ut hjemmefra av faren sin. Kort tid senere gifter han seg, og forsøker å leve av å skrive - men dette viser seg å være en økonomisk fiasko. Hans kone dør av sykdom, fordi Poe er alt for fattig til å betale for mat eller medisiner. Han blir derfor kastet ut i stor sorg og fortvilelse.
En hel natt, kort tid etter konas dødsfall, blir han sittende våken og gruble over tapet sitt. Gjennom hans forvrengte fantasi ser han en illevarslende ravn som kommer inn på rommet hans, og kvekker frem dystre forutsetninger. Ånden etter hans kone dukker også opp, og til slutt dør han selv også.
Huallanca (distrikt i Bolognesi)
Huallanca er et distrikt i provinsen Bolognesi i regionen Ancash i Peru. Distriktet grenser til provinsen Huari i nord, til regionen Huánuco i øst og i sør og til distriktene Aquia og Huasta i vest. Distriktets nasjonale statistikkode er 020508 og hovedstaden er Huallanca. Distriktet ble opprettet den 2. januar 1857.
Johan Petter Balstad
Johan Peter Balstad (født 25. september 1924 i Koppang, død 18. juni 1985 i Oslo) var en norsk frontkjemper og offiser i Waffen-SS. Han var fra 1944 var tilknyttet SS-Pz.Gren.Rgt. 23 «Norge», et av regimentene i 11. SS Pansergrenaderdivisjon «Nordland‎».
Han ble utdannet ved SS-Junkerschule i Bad Tölz (11. Kriegsjunkerlehrgang 6. september 1943 – 11. mars 1944) og var troppsfører i 7./SS-Pz.Gren.Rgt 23 «Norge». Han deltok på tysk side under kampene ved Tannenbergstellung i juli og august 1944 ved Narva og ble tildelt Jernkorset av 1. klasse og Panserødeleggelsesmerket da han personlig ødela to sovjetiske T-34 i nærkamp med Panzerfaust. Senere ved Baldone i september 1944 tok han sin tredje T-34 og er således den nordmann som ødela flest russiske stridsvogner i nærkamp under den 2. verdenskrig. For dette fikk han tilnavnet «Panserknekkeren». Han fikk rang som Untersturmführer den 21. juni 1944. Den 6. oktober samme år, ved Saa-Rini, ble han ble alvorlig såret, da som kompanisjef for 6./Norge.
I landssvikoppgjøret etter krigen ble han dømt til to og et halvt års tvangsarbeid.
Kongsberg korps
Historikk
Dette var den tredje menigheten Frelsesarmeen startet i Norge den 24. mars 1888. Den ble startet av tre kvinner: stabsoffiser Jeanna Corneliussen, løytnant Amalie Olsen og Bertha Hansen. Sistnevnte var den første offiser i Frelsesarmeen som ble utdannet i Norge.
De første møtene ble holdt i Skandinavia Hotell. Tross stor motstand blant annet fra en gjeng gutter som hadde med seg fløyter på møtene, og at man ble møtt med mulkt og fengsel, vokste arbeidet raskt.
Ivalojoki
Ivalojoki (nordsamisk: Avviljohka, enaresamisk: Avveeljuuhâ) er ei elv i Lappland i Finland. Elva er 180 km lang, og munner ut i Enaresjøen ved Ivalo.
Geografi
Ivalojoki har utspring i Korsafjellene lengst øst i Enontekis kommune, som danner hovedvannskillet mellom Tana i nord, Torneälven i sør og vest og Enaresjøen og Pasvikelva i øst. Derfra renner elva mot øst og inn i Lemmenjoki nasjonalpark og Enare kommune. Elva renner først gjennom et myrpreget viddelandskap, senere gjennom et landskap med åser og lave fjell. Storparten av Ivalojokis nedbørfelt er ubebodd, men like før munningen renner den gjennom byen Ivalo. Den deler seg deretter i tre hovedarmer og munner ut i Enaresjøen gjennom et elvedelta.
De største sideelvene er Repojoki, Tolosjoki, Sotajoki og Tyläjoki.
Under snøsmeltingen om våren blir det seg ofte isgang i elva, og ved bruene i Ivalo dannes isdemninger som kan forårsake omfattende oversvømmelser. Bykjernen i Ivalo blir ofte rammet, i likhet med bosetningene langs Europavei 75, hovedveien til byen, som delvis går parallelt med Ivalojoki.
Gullgraving
På 1870-tallet fant det sted et «gullrush» ved Ivalojoki og naboelva Lemmenjoki, etter at to erfarne gullgravere i 1869 vasket to kilo gull ved elva. For å betjene gullgraverne ble i 1870 byen Kultala bygget opp. Innen 1880 var imidlertid gullrushet ved Ivalojoki over og hovedbygningen i Kultala ble deretter brukt til nordlysforskning. Livet i Kultala under gullrushet ble i 1999 skildret av den finske regissøren Åke Lindman i filmen Lapin kullan kimallus («Glimmeret av lappisk gull»).
Ennå i dag letes det etter gull langs elva. Nærmere 100 gullgravere innehar mutingrettigheter hvor de leter etter gull i sommerhalvåret. Om vinteren, som varer fra oktober/november til april/mai, er elva frosset til og gullvasking umulig.
Turisme
Ivalojoki er ei populær elv for kanoturisme, og spesielt har den 60 km lange strykpregete elvestrekningen fra Kuttura til Tolonen vært et tradisjonelt mål. Elva har de siste år også blitt mye brukt til rafting.
Fotturister kan vandre langs merkede stier inn til områder hvor gullgraving foregikk, og ennå foregår. Ei enkel hengebru krysser Ivalojoki ved den tidligere gullgraverbyen Kultala, som i dag er vernet og drives som museum.
Sportsfiske er utbredt, og i både hovedelva og sideelvene finnes mye ørret. Det fiskes også etter harr, gjedde og sik.
Eric Murray
Eric Murray (født 6. mai 1982) er en newzealandsk roer. Han representerte landet sitt under Sommer-OL 2012 i London, der han tok gull i toer uten styrmann.
Han tok gull under Sommer-OL 2016.
Kaare Norge
Han er utdannet på Det Jyske Musikkonservatorium i 1988, og har alt fra kjent klassisk musikk til pop og folkemusikk på repertoaret.
Han har gjennom karrieren gitt over 2000 konserter, både i Danmark og utenlands. I 1991 ble Norge den første klassiske musiker som har spilt på Roskilde-festivalen. Utenfor Danmarks grenser er han mest kjent for sitt arrangement av Led Zeppelins Stairway to Heaven, som han spilte inn på sin CD La Guitarra i 1994.
Zimbabwes provinser
Zimbabwe er delt inn i åtte provinser og to byer med provinsstatus.
Typhlochactidae
Utseende
Små til middelsstore (10-70 mm), lyst fargede skorpioner. De har mange trekk som er vanlige hos hulelevende dyr, såkalte troglomorfe trekk. Fargen er forholdsvis lys (brungul eller brunrød), skallet nokså tynt, øynene er mer eller mindre reduserte, pedipalper (klør), bein og hale er lange og tynne. Kroppen er ganske slank.
Levevis
De lever inne i, eller rundt åpningen til, huler. Som de fleste hulelevende arter er de sjeldne, Vignoli og Prendini (2009 ) fant at det i løpet av 40 års undersøkelser bare var samlet inn 29 eksemplarer av denne familien, fordelt på ni forskjellige arter. Fire av artene er bare kjent fra ett enkelt eksemplar.
Farlige arter
Ingenting er kjent om giftigheten til disse skorpionene, men det at halen og brodden er så spinkle kan tyde på at de ikke bruker disse svært mye, og dermed sannsynligvis ikke er spesielt giftige.
Utbredelse
Artene i denne familien finnes bare i den østlige delen av Mexico, i et smalt belte langs østsiden av den sentrale fjellkjeden.
The Red Circle
The Red Circle er en amerikansk stumfilm fra 1915, regissert av Sherwood MacDonald.
Handling
«den røde sirkelen» er et fødselsmerke på heltinnens hånd, men som bare merkbart i tider med stort stress og spenning - noe som tvinger henne til å begynne ved tyverier og annen små-kriminalitet.
Men dette fører også til en lang rekke komplikasjoner og intriger.
5. serierunde i Toppserien 2023
Kampene i '''5. serierunde i Toppserien 2023''' ble spilt lørdag 22. april og søndag 23. april.
Knud Lyne Rahbek
Giftet seg med Kamma Rahbek 31. august 1798.
Ungdom og teateret
Helt fra sin tidligste ungdom hadde Rahbek ønsket å bli skuespiller, men han var forhindret fra dette på grunn av sitt utseende. I stedet vendte han seg til forfatterrollen og skrev en rekke skuespill. Debuten var Den unge Darby som ble oppført i april 1780. Ingen av disse skuespillene ble noen overveldende suksess og gjennombruddet som forfatter kom først i 1782 med boken Breve fra en gammel Skuespiller til hans Søn, som snakket om den franske filosofen Denis Diderots forkjærlighet for moralisering og naturalisme i teaterkunsten. Boken ble utgitt anonymt, men det gikk ikke langt tid før den sammensveisede leserkretsen i København kjente forfatterens navn.
Tidsskrifter og aviser
Rahbek var en av sin samtids betydeligste kulturpersonligheter og en av de mest beleste personer i landet. Han var redaktør av en rekke forskjellige tidsskrifter hvor han selv bidro flittig med teater- og bokanmeldelelser. Rahbek ga selv ut tidsskriftet Den Danske Tilskuer fra 1791 til 1806. Det inneholt ofte brev fra fiktive personer, som så, i stil med det engelske The Spectator, kunne moralisere og bedrive satire over samfunnet gjennom disse. Som fortsettelse av dette utgav han i 1811 ukeskriftet Sandsigeren, og 1815–1822 Tilskueren og endelig 1823 Tilskuerne. Dessuten var han med på å starte tidsskriftet Minerva i 1785 sammen med Christen Henriksen Pram. Etter noen omskiftninger hvor henholdsvis Pram alene og Rahbek alene eller sammen med Peter Collett bestyrte det, overtok Rahbek redaktørposten i 1799 og hadde den frem til 1808 (fra 1806 kalt Ny Minerva). I 1815 begynte han å utgi tidsskriftet Dansk Minerva, dette varte inntil 1819. Samme år begynte han å utgi tidsskriftet Hesperus for Fædrelandet og Litteraturen som gikk inn i 1823. Fra 1828 frem til 1830 utga han Tritogenia, som var ment som en fortsettelse av idéene bak Minerva. I 1811 ble han dessuten utnevnt til redaktør av bladet Dagen hvor han var til 1814. Rahbek bidro i tillegg med artikler til andre tidsskrifter og aviser.
Rahbek som skjønnlitterær forfatter
I tillegg til en stor mengde klubbsanger og drikkeviser og de ovennevnte skuespillene, var Rahbek en av de få danske prosaforfattere i Danmark rundt år 1800. I sine egne og andres tidsskrifter ble mange av Rahbeks mindre fortellinger offentliggjort, også i verket Prosaiske Forsøg (bind I-VIII 1784–1806). Alle hans lengre historier, i tillegg til noen av de kortere, ble utgitt samlet i verket Samlede Fortællinger (4 bind 1804–1814).
Litteraturforskeren Hakon Stangerup karakteriserer Rahbek som en typisk borgerlig-didaktisk forfatter, som utelukkende skriver sine historier ut fra et moraliserende synspunkt, «naar han dyrker Romanen, er det kun for derigennem at fremsætte Meninger og Anskuelser til Dydens Fremme [...] en Kunstform, som for ham kun har været et Vehikel, aldrig et Maal i sig selv.». Denne vurderingen er fortsatt passende på en del av Rahbeks prosaforfatterskap, f.eks. fortellingene Baron von Waldheim, Sandsigeren, Bomhuset, Sølvbrylluppet, Mindesmærkerne, Børnekopperne og Selvmorderen. Men litteraturhistorikeren Asger Albjerg har i sin doktoravhandling nylig stilt spørsmål ved denne fullstendig avvisende oppfatning av Rahbeks skjønnlitterære prosaforfatterskap, og særlig fremhevet Rahbeks historiske romaner som et godt eksempel på Rahbeks evner som romanforfatter. Asger Albjerg tar romanen Camill og Constancefra (1799)som eksempel, en roman hvor handlingen foregår i Frankrike under revolusjonen. I stedet for å la den historiske rammen autentiseres gjennom historiske «kulisser», dvs. gjenstander og bakgrunner, skal den fremgå gjennom personenes handlinger og tenkemåte. På denne måten foregriper Rahbek i virkeligheten Walter Scotts idé med å la den historiske romanen vise at man kan forstå historien gjennom tenkemåten til mennesker fra fortiden, femten år før Scotts første historiske verker utkom. I fortellingen har Rahbek klart å skape tankevekkende referanser til lokale danske politiske forhold, om sin uvilje mot revolusjon på dansk jord, stadig uten «at give køb på sin tro på humanisme og tolerance.» Albjerg viser på denne måten at han også kunne skrive velfortalte historier med stadig aktuelle problemstillinger.
Kulturlivet
Rahbek forsørget seg på 1800-tallet hovedsakelig som oversetter av utenlandsk litteratur, både fra latin, engelsk og svensk, men fortrinnsvis fra fransk og tysk. Sammen med Rasmus Nyerup var han med på å grunnlegge en egentlig litteraturhistorisk forskning i Danmark, og utga sammen med han en del litteraturhistoriske verker, bl.annet Bidrag til den danske Digtekunsts Historie (1800–1808), Bidrag til en Udsigt over dansk Digtekunst under kong Frederik den Femte (1819) og Bidrag til en Udsigt over dansk Digtekunst under Kong Christian den Syvende ((1828).
Han var en nær venn av en rekke andre danske kulturpersonligheter, bl.annet P.A. Heiberg som han hadde studert filologi på universitetet sammen med, Jens Baggesen, Adam Oehlenschläger og N.F.S. Grundtvig. Etter P.A. Heibergs landsforvisning og etterfølgende skilsmisse fra Thomasine Gyllembourg, fikk han overdratt ansvaret for deres sønn Johan Ludvig Heiberg. Det var imidlertid ingen suksess; den unge Heiberg stakk gjentatte ganger av og fikk etter hvert lov til å bo hos sin mor i stedet.
Sammen med Grundtvig var han med på å gjenoppdage H.A. Brorson, som stort sett var blitt glemt ved inngangen til det nittende århundre. Rahbeks selvbiografi i fem bind Erindringer af mit Liv (utkom 1824-1829) er en svært viktig førstehåndskilde til tidens kulturliv. Rahbek utgjorde på mange måter sentrum i dette både som redaktør, kritiker og aktivt medlem av det sene 1700-talls mange klubber (først og fremst Drejers Klub) og senere som medvert i salongen sammen med hustruen Kamma Rahbek på Bakkehuset for gullalderens unge kunstnere og intellektuelle.
Romantikkens diktere og Rahbek
Selv om Rahbek hele livet fastholdt sitt utgangspunkt i det rasjonalistiske syn på dikterkunsten, og i det store og hele ikke kunne godta de nye idealene som romantikken dikterte, var han stadig involvert i å protesjere nye talenter. Forestillingen om at Rahbek var en oldtidslevning som bare fant interesse i å minnes fortiden og derfor sto uforstående overfor den nye tid etter den romantiske skoles gjennombrudd, er langt fra sannheten. Denne oppfatningen stammer sannsynligvis fra Just Mathias Thieles egne sterkt personlig farvede erindringer fra Bakkehuset, men må ved en gjennemgang av hans virksomhet på 1800-tallet forkastes.
Med romantikkens gjennombruddsmann Adam Oehlenschläger hadde han et skiftende vennskap. Rahbek kunne godt se Oehlenschlägers språklige og kunstneriske kvaliteter, men han kunne ikke godta hans tyske romantiske idealer og hans forakt for det forrige århundrets diktere. I det hele tatt hadde Rahbek en inngrodd skepsis overfor kunstneriske skoler. Da feiden mellom Oehlenschläger og Jens Baggesen brøt ut i 1814, holdt han seg i bakgrunnen, ute av stand til å slutte opp om noen av sidene, selv om Baggesen i sine satirer ofte også med navns nevnelse svertet Rahbek på grunn av hans vennskap og de mange positive anmeldelelser av Oehlenschläger. (Det kan forøvrig nevnes at Rahbek og Oehlenschläger var inngiftet i samme familie, ettersom sistnevnte hadde truffet Christiane Heger, søster av Kamma Rahbek, på Bakkehuset og de hadde giftet seg i 1810. )
Annerledes uforbeholden var han overfor dikterne B.S. Ingemann og Steen Steensen Blicher. Han priste dem ved gode anmeldelelser lenge før den lærde verden i København hadde fått øynene opp for deres kvaliteter.
Rahbek hadde også stor innflytelse på den unge H.C. Andersen. Som direktør og sensor for teateret, hadde han sammen med direksjonen vært med å ta stilling til Andersens tidlige forsøk både som skuespiller og dramatiker på begynnelsen av 1820-årene. Mens det var stor enighet om at Andersen var uegnet til begge deler, var Rahbek av den mening at det muligens bare var et spørsmål om mangel på utdannelse. Og det var derfor Rahbek som var hovedkraften bak beslutningen om å sende H.C. Andersen på Slagelse latinskole. Et opphold som nok kostet den unge mannen mye smerte, men samtidig utløste den skjebnebestemmelsen til å kaste seg over diktekunsten som ble Andersens store gjennombrudd senere i livet.
Blue Ensign
Blue Ensign er et britisk flagg som brukes av enkelte myndigheter og territorier. Det brukes enten rent eller med et emblem for myndigheten eller territoriet.
Utviklingen av Blue Ensign fulgte utviklingen av Union Jack. Flagget ble først brukt omkring 1620, med Englands flagg i øvre hjørne mot stang på blått felt. I 1707 ble Kongeriket Storbritannia opprettet, og Union Jack ble laget som en kombinasjon av Englands og Skottlands flagg. Blue Ensign fikk da det nye flagget i hjørnet. Deretter kom en ny versjon av Union Jack i 1801, ettersom Irlands gamle flagg ble lagt til da Det forente kongerike Storbritannia og Irland ble opprettet.
Det rene Blue Ensign
Før reorganiseringen av Royal Navy i 1864 hadde et rent Blue Ensign vært flagget til en av de tre skvadronene, «Den blå skvadronen». Med omorganiseringen ble Red Ensign overlatt til handelsmarinen, Blue Ensign til skip i offentlig tjeneste eller under kommando av en offiser i Royal Naval Reserve, mens Royal Navy fikk White Ensign.
Siden 1864 har to kategorier av sivile skip kunnet bruke det rene blå flagget i stedet for det røde:
Blue Ensign med tilleggsemblem
Siden 1864 har man brukt Blue Ensign med et tilleggsemblem som flagg for:
Johan Martin Quist
Johan Martin Quist (ev. Qvist) (født 3. september 1755, død 25. april 1818) var en dansk  arkitekt som har satt et sterkt preg på  Københavns utseende. Sammen med bl.a. Andreas Hallander er Quists bygninger i Middelalderbyen den dag i dag med på å dokumentere bildet av gullalderens bykjerne med sine klassisistiske borgerhus.
Quist var elev av professor C.F. Harsdorff på Kunstakademiet og dette skulle være med på å forme hans senere arbeider. Han var med på å bygge opp København etter brannen i 1795 på en svært effektiv måte. Han var en av de første som begynte å kjøpe opp en tomt, bygge på den og videreselge tomten med bygningen. Dette var en innbringende forretning.
Quist var en del av en sammensveiset gruppe personer som hadde vært elever sammen ved Akademiet og som sammen med Harsdorff preget det offentlige byrommet i København. De samarbeidet om flere prosjekter. Privat samlet de seg i losjer, var med i brannkorpset, giftet seg med hverandres døtre og enker og bar hverandres barn til dåpen.
Portimonense SC
Portimonense Sporting Clube er en portugisisk fotballklubb som ble stiftet i 1914.
De rykket ned fra BWIN Liga i 2010/11-sesongen.
Nina Katrine Brandt
Nina Katrine Brandt (født 2. november 1985) er en norsk friidrettsutøver. Hun spesialiserer seg på sprint. Hun har medaljer fra flere NM i friidrett, og vant i 2010 sin første individuelle gullmedalje, på 200 meter.
Sheldon Turner
Sheldon Turner er en amerikansk manusforfatter og produsent.
Nina Katrine Brandt
Karriere
Under NM i friidrett 2003 fikk hun sølv på 400 meter. Under NM i 2008 ble det fire medaljer; bronse på 200 meter, gull på 4 x 400 m stafett for Steinkjer FIK, gull på 4 x 800 meter stafett og sølv på 1000 meter stafett (100 m + 200 m + 300 m + 400 m).
Sheldon Turner
Turner fikk sitt gjennombrudd med manuset til nyinnpillingen av The Longest Yard (2005) og The Texas Chainsaw Massacre: The Beginning (2006).
Benny Andersen
Benny Andersen (født 7. november 1929 i Vangede, død 16. august 2018 i Sorgenfri i Lyngby-Taarbæk kommune) var en dansk dikter, lyriker, forfatter, komponist og pianist.
Sheldon Turner
Turner jobber nå på filmen X-Men Origins: Magneto, og filmatiseringen av videospillet inFamous.
Nina Katrine Brandt
Karriere
Under NM 2009 på Lillehammer fikk hun fem medaljer; individuelt fikk hun sølv på 200 meter og bronse på 400 meter. I tillegg ble det tre stafettmedaljer; bronse på 4 x 100 meter, gull på 4 x 400 meter og sølv på 4 x 800 meter.
I 2010 vant hun sitt første individelle NM-gull. Hun vant 200 meter under NM i Sandnes, på tiden 24,44. Hun fikk også sølv på 400 meter, bak Stine Meland Tomb. I tillegg fikk Steinkjer FIK bronse på 1000 meter stafett.
Benny Andersen
Andersen utga diktsamlinger, noveller, romaner, essayer og barnebøker. Han skrev også manus til tv- og teaterdramatikk. I 1985 mottok han Modersmål-Prisen. I 2004 ble han æreskunster i Østermarie på Bornholm, og fikk i den anledning en gate oppkalt etter seg, «Benny Andersens Boldgade».
Hans første diktsamling kom ut i 1960, og het Den musikalske ål. Hans mest kjente bok er antakelig romanen Svantes viser fra 1972, som også inneholder flere dikt. Det mest kjente av disse er «Svantes lykkelige dag», også kjent for refrenget «Om lidt er kaffen klar».
Han var medlem av Det Danske Akademi fra 1972.
Priser og utmerkelser (utvalg)
Benny Andersen var med i Danmarks kulturkanon med Svantes viser; fra hans samarbeide med Povl Dissing.
Los Angeles World Airports
Los Angeles World Airports (LAWA) er den kommunale lufthavnetaten i Los Angeles i USA. Etaten eier og driver Los Angeles internasjonale lufthavn (LAX), LA/Ontario internasjonale lufthavn (ONT), LA/Palmdale regionale lufthavn (PMD) og Van Nuys lufthavn (VNY), samt busslinjen FlyAway Bus. Etaten har omkring 2 500 ansatte og ledes av et styre på syv personer som utnevnes av borgermesteren etter godkjennelse av kommunestyret.
John Atta Mills
John Evans Atta Mills (født 21. juli 1944 i Tarkwa, Western Region, Ghana, død 24. juli 2012 i Accra, Ghana) var Ghanas tredje president. Han ble innsatt 7. januar 2009, etter at han slo det styrende partiet New Patriotic Partys kandidat, Nana Akufo-Addo, med 50.23% mot 49,77% av stemmene i valget i 2008. Han var Ghanas tredje visepresident, fra 1997 til 2001 under daværende president Jerry Rawlings. Forøvrig tapte han presidentvalget i 2000 og 2004, da han stilte som kandidat for National Democratic Congress (NDC).
Liabrekulen
Liabrekulen er et fjell på Sognefjellet i Luster kommune i Sogn og Fjordane. Fjellet har en høyde på 1 910 meter over havet og ligger helt sørvest i Jotunheimen nasjonalpark.
Microsoft SharePoint Foundation
I tillegg til webportalfunksjonalitet, gir Microsoft SharePoint Foundation tilgang til den komplette API modellen til SharePoint teknologien. Dette inkluderer en samling med web parts som kan legges til websider og gi funksjonalitet som skrivebord, dokumentlister, generelle lister, alarmer (alerts), kalendere, kontaktlister, diskusjonsfora og enkel wiki.
Microsoft SharePoint Foundation er tilgjengelig for gratis nedlasting fra Microsoft og kan ikke installeres på andre operativsystemer enn Microsoft Windows Server 2003 og Microsoft Windows Server 2008, og krever .NET Framework. Plattformen er Microsofts kommersielle portalplattform mens Microsoft Office SharePoint Server (MOSS) er en lisensiert utvidelse.
Oversikt
Microsoft SharePoint Foundation (SPF) består av:
Ove Dines Høegh
Ove Dines Høegh (født 1. desember 1936) er en norsk siviløkonom og skipsreder i Leif Höegh & Co.
Microsoft SharePoint Foundation
Oversikt
SharePoint baserer seg på IIS for håndtering av web siter, og Microsoft SQL Server for lagring av data. For autentisering benyttes Active Directory eller såkalt «HTML Forms authentication».
Ove Dines Høegh
Høegh er utdannet fra Sjøkrigsskolen og Harvard Business School. Han arbeidet i fiskerinæringen før han gikk inn i familierederiet Leif Höegh & Co., der han var til 1982. Etter dette har han arbeidet i investeringsfirmaet Hoegh Invest.
Kongen utnevnte i 2007 Høegh til ridder av 1. klasse av St. Olavs Orden «for hans samfunnsnyttige innsats.»
Microsoft SharePoint Foundation
Nedlasting og installasjon
Microsoft SharePoint Foundation 2010 kan lastes ned fra Microsoft og må installeres på Windows Server 2008 x64 eller 2008 R2 x64 (eller på Windows 7 x64 i testøyemed), mens Windows SharePoint Services 3 kan installeres på Windows 2003 Server Service Pack 1 (eller nyere versjoner).
WSS 2 kan fremdeles lastes ned fra Microsoft og installeres på en Windows Server 2003 maskin (eller nyere versjoner) .
Historie
Windows SharePoint Services 2.0 ble annonsert som en oppgradering av SharePoint Team Services, men var i virkeligheten en helt redesignet applikasjon. I den forrige versjonen ble dokumenter lagret på filservere mens metadata ble lagret i database. I Windows SharePoint Services 2.0 ble dette gjort om slik at både filer og metadata ble lagret i databasen. Dermed ble også versjonering av filer støttet.
Windows SharePoint Services 3.0 ble sluppet 16. november 2006 som en del av Microsoft Office 2007 og Windows Server 2003. WSS 3.0 ble bygget basert på .NET Framework 2.0 og .NET Framework 3.0 sin Windows Workflow Foundation for å legge til arbeidsflytfunksjonalitet til basispakken. I starten av 2007 ble WSS 3.0 tilgjengelig for nedlasting av alle.
Fra versjon 4.0 endret Microsoft navnet til SharePoint Foundation 2010.
Bruk av ASP.Net web parts innenfor SharePoint
En SharePoint side er bygget opp ved å kombinere web parts som igjen leses av en nettleser. Alle nettlesere som støtter ASP.NET kan benyttes for å sette opp og kombinere disse web partene. Nye web parter kan laqges for å utvide den eksisterende funksjonaliteten til SharePoint.
Oversikt over SharePoint API
Windows SharePoint Services inkluderer en objektmodell som tillater programkode å redigere på strukturen til SharePoint. Hovedhiriarkiet til APIet er som følger:
Alle disse klassene finnes i navnerommet Microsoft.SharePoint i komponenten Microsoft.SharePoint.dll, som er lagret i Global Assembly Cache. Kodeeksempel:
Referanser
Microsoft SharePoint Foundation Windows SharePoint Services